DDD ขายหุ้น “เจเอ็มเอส โกลบอลโซลูชัน” รับเงินเฉียด 80 ลบ.
DDD เผยบริษัทย่อย “สกิน เมค สไมส์” ขายหุ้นในบริษัทร่วมทุน “เจเอ็มเอส โกลบอลโซลูชัน” สัดส่วนทั้งหมด 40% รับเงินเฉียด 80 ลบ.
DDD ขายหุ้นบ.ร่วมทุน “เจเอ็มเอส โกลบอลโซลูชัน” สัดส่วน 40% รับเงินเฉียด 80 ลบ.
28 ธ.ค. 2564

บริษัท ดู เดย์ ดรีม จำกัด (มหาชน) หรือ DDD ระบุว่า ตามที่บริษัท สกิน เมค สไมส์ จำกัด (SMS) ซึ่งเป็นบริษัทที่บริษัทฯ มีสัดส่วนการถือหุ้นร้อยละ 70 ได้ตกลงเข้าร่วมลงทุนกับ GP Club Company Limited (GPC) ซึ่งเป็นนิติบุคคลที่จัดตั้งตามกฎหมายแห่งสาธารณรัฐเกาหลีและไม่เป็นบุคคลที่เกี่ยวโยงกับบริษัทฯ โดย GPC มีกลุ่ม Mr. Jun-Woong Kim เป็นผู้ถือหุ้นลำดับสุดท้าย (Ultimate shareholder) ซึ่งไม่เป็นบุคคลที่เกี่ยวโยงกันของบริษัทฯ ตามรายละเอียดที่บริษัทฯ แจ้งต่อตลาดหลักทรัพย์เมื่อวันที่ 2 ธันวาคม 2562 นั้น SMS และ GPC ได้ร่วมกันจัดตั้งบริษัท เจเอ็มเอส โกลบอลโซลูชัน จำกัด (JMS) ขึ้นเมื่อวันที่ 2 เมษายน 2563 และมีทุนจดทะเบียน 200,000,000 บาท โดยที่ SMS ถือหุ้นร้อยละ 40 ใน JMS ทั้งนี้ JMS มีสถานะเป็นบริษัทร่วมของบริษัทฯ
ทั้งนี้บริษัทฯ แจ้งว่า SMS ได้ตกลงขายหุ้นทั้งหมดใน JMS จำนวน 800,000 หุ้น (ซึ่งคิดเป็นร้อยละ 40 ของหุ้นทั้งหมดใน JMS) ให้กับ GPC โดยราคาหุ้นที่ขายทั้งหมดคิดเป็นมูลค่า 79,666,657 บาท ซึ่งค่าหุ้นทั้งหมดถูกชำระเป็นเงินสด ทั้งการขายหุ้นดังกล่าวได้แล้วเสร็จเมื่อวันที่ 28 ธ.ค.2564 และ JMS จะไม่เป็นบริษัทร่วมของบริษัทฯ อีกต่อไป